钦定古今图书集成/明伦汇编/氏族典/第574卷 > 完颜宗道
## 钦定古今图书集成/明伦汇编/氏族典/第574卷 > 完颜宗道

按《金史宗道传》：“宗道本名八十，上京司属司人，系出
景祖太尉讹论之少子也。通《周易》《孟子》，善骑射。大定
五年，充阁门祗候。章宗即位，改同知平阳府事，除西
北路招讨使。承安二年，为贺宋正旦使，寻授河南路
统军使。后乞致仕，朝廷知非本心，改知河中府，有惠
政，移知临洮，以病解。泰和四年卒，赠龙虎卫上将军。”